0,2% upp í lýstar kröfur
Skiptum er lokið á þrotabúi Ólafsfells ehf., en tilkynning þess efnis birtist í Lögbirtingablaðinu í gær. Alls fengust 0,2344% upp í lýstar kröfur, sem námu alls rúmlega milljarði króna. Ólafsfell ehf. var í eigu Björgólfs Guðmundssonar, fyrrverandi aðaleiganda Landsbankans.
Eignir upp á rúmlega fjórar milljónir króna fundust í búinu og ber þar helst að nefna bankainnistæðu upp á rúmlega 1,5 milljónir króna og hlutabréf í ValaMed ehf., sem er þjónustufyrirtæki á sviði krabbameinsrannsókna. Fyrir hlutafé í ValaMed fékkst 2,1 milljón króna, samkvæmt upplýsingum frá skiptastjóra.
Tvær eignir sem voru í búinu reyndust ekki skila neinu fyrir kröfuhafa. Annars vegar var þar um að ræða kröfu á rússneska prentsmiðju, Edda Printing. Hins vegar var um að ræða kröfu á Fréttir ehf., en það var útgáfufélag hins skammlífa tímarits Krónikunnar. Krafan á Fréttir ehf. reyndist vera fyrnd. Ólafsfell var jafnframt einn stærstu eigenda Árvakurs, útgáfufélags Morgunblaðsins áður en Þórsmörk keypti allt hlutafé félagsins af Íslandsbanka.
Skiptum er lokið á þrotabúi Ólafsfells ehf.
Alls fengust 0,2344% upp í lýstar kröfur, sem námu alls rúmlega milljarði króna.
Ólafsfell ehf. var í eigu Björgólfs Guðmundssonar, fyrrverandi aðaleiganda Landsbankans.
Eignir upp á rúmlega fjórar milljónir króna fundust í búinu.
Tvær eignir sem voru í búinu reyndust ekki skila neinu fyrir kröfuhafa.